Ndikimi i Shekspirit në jetën amerikane
Sivjet, 75 vjetori i themelimit të Bibliotekës Foldger për Shekspirin, me koleksionin më të madh në botë të materialeve të këtij gjigan
Këtë vit mbushen 75 vjet nga themelimi i Bibliotekës Foldger për Shekspirin, e cila ka koleksionin më të madh në botë të materialeve të lidhura me këtë gjigand letrar. Koleksioni ruhet në Uashington dhe kohët e fundit një nga punonjësit e bibliotekës filloi hulumtimet në këtë thesar dokumentash për të zbuluar ndikimin që ka pasur Shekspiri në jetën amerikan, duke filluar që nga themelimi i këtij kombi. Georgianna Zigler e Bibliotekës Folger shpjegon se Shekspiri u bë që në fillim pjesë e jetës amerikane duke ushtruar ndikim kryesisht gjuhësor: Por ndikimi i kësaj legjende të letërsisë botërore ka shkuar shumë më thellë se kaq. Zonja Ziegler shpjegon se shumë shprehje idiomatike të gjuhës së përditshme janë marrë nga ndonjë vepër e Shekspirit. Arsyeja përse shprehje të tilla kanë kapërcyer shekujt dhe ende janë të freskëta? . Ndoshta pavdekshmëria e Shekspirit rrjedh nga gjenialiteti i tij për të përdorur një gjuhë të thjeshtë, bisedore të kohës, që mbetet ende e kuptueshme për folësin e anglishtes të shekullit të 21-të. Studjuesja shton se nuk është shumë për t’u çuditur që kaq shumë fjalë dhe shprehje nga gjuha e Shekspirit janë inkuadruar në anglishten që përdoret sot në Shtetet e Bashkuara: Për të zbërthyer hallkat lidhëse ndërmjet kulturës amerikane dhe poetit anglez, Biblioteka Foldger ka vënë në dispozicion për publikun koleksionin më të madh dhe më të pasur në botë mbi Shekspirin. //rd//